7. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 1485/66/04 της 9-22 Σεπτ.2004 (ΦΕΚ Β΄1465) Περί εφοδιασμού με ζώνες ασφαλείας των σχολικών λεωφορείων. Έχοντας υπόψη 1. Τις διατάξεις: α. Της παραγράφου 17 του άρθρου 81 του Κ.Ο.Κ. που κυρώθηκε με το ν.2696/99 (Α' 57) «Κύρωση του Κώδικα Οδικής Κυκλοφορίας». β. Του πδ 502/1983 (Α΄189) «Συμμόρφωση της νομοθεσίας προς τις διατάξεις της 74/408/ΕΟΚ οδηγίας του Συμβουλίου των Ευρωπαικών Κοινοτήτων, της 22ας Ιουλίου 1974 “περί προσεγγίσεως των νομοθεσιών των Κρατών-μελών, των αναφερομένων στην εσωτερική διαρύθμιση των οχημάτων με κινητήρα (αντοχή των καθισμάτων και της αγκυρώσεώς τους)”» όπως ισχύει σήμερα. γ. Του πδ 503/1983 (Α 190) «Συμμόρφωση προς τις διατάξεις της 77/541/ΕΟΚ οδηγίας του Συμβουλίου των Ευρωπαικών Κοινοτήτων, της 28 Ιουνίου 1977 “περί προσεγγίσεως των νομοθεσιών των Κρατών-μελών, των αναφερομένων στις ζώνες ασφαλείας και στα συστήματα συγκρατήσεως των οχημάτων με κινητήρα”» όπως ισχύει σήμερα. δ Του πδ 530/1983 (Α 204) «Συμμόρφωση προς τις διατάξεις της 76/115/ΕΟΚ οδηγίας του Συμβουλίου των Ευρωπαικών Κοινοτήτων, της 18ης Δεκεμβρίου 1975 “περί προσεγγίσεως των νομοθεσιών των Κρατών-μελών, των αναφερομένων στις αγκυρώσεις των ζωνών ασφαλείας των οχημάτων με κινητήρα”» όπως ισχύει σήμερα. 2. Την ανάγκη εφοδιασμού με πιστοποιημένες,σύμφωνα με οδηγίες της ΕΕ, ζώνες ασφαλείας των λεωφορείων μεταφοράς νηπίων, μαθητών πρωτοβάθμιας και δευτεροβάθμιας με σκοπό την αύξηση της ασφάλειας των μεταφερόμενων μαθητών. 3. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 1. Για την χορήγηση έγκρισης τύπου σε σχολικά λεωφορεία μεταφοράς νηπίων, μαθητών πρωτοβάθμιας και δευτεροβάθμιας εκπαίδευσης αυτά απαιτείται να είναι εφοδιασμένα με ζώνες ασφαλείαςσυστήματα συγκράτησης σε κάθε θέση μεταφερόμενου επιβάτη συμπεριλαμβανομένων του συνοδηγού και του οδηγού. Τα καθίσματα και οι τοποθετούμενες σε αυτά ζώνες ασφαλείας-συστήματα συγκράτησης πρέπει να συμμορφώνονται με τις ακόλουθες απαιτήσεις: Σελ. 350,522(δ) Τεύχος -Σελ.  Ι/ α/ Του πδ 502/1983, όπως αυτό ισχύει  β/ Του πδ 503/1983, όπως αυτό ισχύει  γ/ Του πδ 530/1983, όπως αυτό ισχύει ή  ΙΙ/ Σε οχήματα παραγόμενα σε μικρές σειρές όπως ορίζονται στη με αριθμό 32353/1475/4.7.2002 κ.υ.α., της συμμόρφωσης με τις απαιτήσεις των προαναφερόμενων π.δ. όσον αφορά την αγκύρωση των ζωνών, και αγκύρωση και αντοχή των καθισμάτων ο κατασκευαστής μπορεί αντί των προβλεπομένων να υποβάλει έκθεση Εργαστηρίου Πολυτεχνικού Ιδρύματος μετά από έλεγχο με την μέθοδο της υπολογιστικής προσομοίωσης (μοντελοποίηση στοιχείου σε ηλεκτρονικό υπολογιστή) καθώς δε και έκθεση του ιδίου εργαστηρίου για τον αριθμό των σημείων στήριξης των ζωνών ασφαλείας ανά θέση και την κατανομή τους στις διάφορες θέσεις. Οι εκθέσεις υπογράφονται από ειδικό εμπειρογνώμονα και τον υπεύθυνο Δ/ντή του εργαστηρίου. «Μετά την 31.12.2009 δεν χορηγείται έγκριση τύπου σε σχολικά λεωφορεία μεταφοράς νηπίων και μαθητών πρωτοβάθμιας και δευτεροβάθμιας εκπαίδευσης αν δεν πληρούνται οι απαιτήσεις αυτής της παραγράφου» Το μέσα σε «» τελευταίο εδάφιο, που είχε αντικατασταθεί από τις με αριθ.62144/4549/713 Δεκ. 2005 (ΦΕΚ Β΄1743), αριθ.οικ.18502/1153/23 Μαρτ.-11 Απρ.2006 (ΦΕΚ Β΄442),αριθ.οικ.71287/5053/06/22 Δεκ.2006-22 Ιαν.2007 (ΦΕΚ Β΄34) και αριθ.2441/203/24-29 Ιαν.2008 (ΦΕΚ Β΄129) αποφ.Υπ. Μεταφ. και Επικοινωνιών, αντικαταστάθηκε και πάλι ως άνω από την παρ.1 άρθρ.1 της με αριθ.70330/4844/08/14-21 Ιαν.2009 (ΦΕΚ Β΄66), όμοιας απόφασης. 21.Ζ.ζ.7 Σχολικά Λεωφορεία «2. Μετά την 31.12.2009 απαγορεύεται η ταξινόμηση καινούργιων σχολικών λεωφορείων μεταφοράς νηπίων, μαθητών πρωτοβάθμιας και δευτεροβάθμιας εκπαίδευσης εφόσον δεν είναι εφοδιασμένα με καθίσματα και ζώνες ασφαλείας-συστήματα συγκράτησης σε κάθε θέση μεταφερόμενου επιβάτη συμπεριλαμβανομένων του συνοδηγού και του οδηγού σύμφωνα με τις απαιτήσεις της πρώτης παραγράφου του παρόντος άρθρου.» Η παρ.2 που είχε αντικατασταθεί από τις με αριθ.62144/4549/7-13 Δεκ. 2005 (ΦΕΚ Β΄1743), αριθ.οικ.18502/1153/23 Μαρτ.-11 Απρ.2006 (ΦΕΚ Β΄442), αριθ.οικ.71287/5053/06/22 Δεκ.2006-22 Ιαν.2007 (ΦΕΚ Β΄34) και αριθ.2441/203/24-29 Ιαν.2008 (ΦΕΚ Β΄129), αποφ.Υπ. Μεταφ. και Επικοινωνιών, αντικαταστάθηκε και πάλι ως άνω από την παρ. 2 άρθρ.1 της με αριθ.70330/4844/08/14-21 Ιαν.2009 (ΦΕΚ Β΄66), όμοιας απόφασης. «3.Μετά την 31.12.2009 επιτρέπεται η πρώτη ταξινόμηση μεταχειρισμένων και η μεταβίβαση κυκλοφορούντων λεωφορείων μεταφοράς νηπίων, μαθητών πρωτοβάθμιας και δευτεροβάθμιας ως σχολικά λεωφορεία ανεξάρτητα των μεταφερομένων νηπίων ή μαθητών μόνο εφόσον:.» Η μέσα σε «» πρώτη περίοδος, που είχε αντικατασταθεί από τις με αριθ.62144/4549/7-13 Δεκ. 2005 (ΦΕΚ Β΄1743), αριθ.οικ.18502/1153/23 Μαρτ.-11 Απρ.2006 (ΦΕΚ Β΄442),αριθ.οικ.71287/5053/06/22 Δεκ.2006-22 Ιαν.2007 (ΦΕΚ Β΄34) και αριθ. 2441/203/24-29 Ιαν.2008 (ΦΕΚ Β΄129), αποφ.Υπ. Μεταφ. και Επικοινωνιών, αντικαταστάθηκε και πάλι ως άνω από την παρ. 3 άρθρ.1 της με αριθ.70330/4844/08/14-21 Ιαν.2009 (ΦΕΚ Β΄66), όμοιας απόφασης. Ι. Είναι εφοδιασμένα με ζώνες ασφαλείας-συστήματα συγκράτησης σε κάθε θέση μεταφερόμενου επιβάτη συμπεριλαμβανομένων του συνοδηγού και του οδηγού και καθίσματα εκ κατασκευής που πληρούν τις οδηγίες 96/37, 96/38 και 2000/3 της Ευρωπαϊκής Ένωσης ή μεταγενέστερες αυτών και αποδεικνύεται από έγγραφο: α) του εργοστασίου κατασκευής του αμαξώματος ή  β) αρμόδιας αρχής της προηγούμενης χώρας ταξινόμησης ή γ) της αντιπροσωπείας του εργοστασίου κατασκευής του αμαξώματος στη χώρα μας ή στη χώρα προηγούμενης κυκλοφορίας ή κατασκευής του ή δ) Πιστοποίηση σύμφωνα με τις παραπάνω οδηγίες της Ευρωπαϊκής Ένωσης. ΙΙ. Έχουν τοποθετηθεί ζώνες ασφαλείας σε σε κάθε θέση μεταφερόμενου επιβάτη συμπεριλαμβανομένων του συνοδηγού και του οδηγού. Τα καθίσματα και οι τοποθετούμενες σε αυτά ζώνες ασφαλείας θα είναι αναλόγων απαιτήσεων των πδ 502/83, πδ 503/83 και πδ 530/83 όπως ισχύουν. Αυτό αποδεικνύεται από: α) Την εφαρμογή της προβλεπόμενης από το εδάφιο ΙΙ της παραγράφου 1 του παρόντος άρθρου διάταξης για τα οχήματα παραγόμενα σε μικρές σειρές, υποβαλλομένων των απαιτουμένων αιτήσεων και δικαιολογητικών από τον ενδιαφερόμενο. Εναλλακτικά μπορεί να υποβληθεί βεβαίωση από φορέα ή υπηρεσία που θα καθοριστεί, ότι τα καθίσματα και οι ζώνες που τοποθετήθηκαν σε αυτά είναι σύμφωνα με τις προδιαγραφές - απαιτήσεις που θα ανακοινωθούν από το ΥΜΕ όχι αργότερα από την 31.12.2005 ή β) Πιστοποίηση σύμφωνα με τις οδηγίες 96/37, 96/38 και 2000/3 της Ευρωπαϊκής Ένωσης και μεταγενέστερες αυτών ή  γ) Βεβαίωση αρμοδίων αρχών κρατών μελών της Ευρωπαϊκής Ένωσης ότι τα καθίσματα, ζώνες ασφαλείας-συστήματα συγκράτησης του λεωφορείου είναι σύμφωνα με τις οδηγίες της παραπάνω περίπτωσης (3.ΙΙ.β). («Μεταχειρισμένα λεωφορεία που έχουν αφιχθεί ή θα αφιχθούν μέχρι 30.9.2005 ή κυκλοφορούν στην χώρα πριν την ισχύ της παρούσης μπορούν να ταξινομηθούν ή αντίστοιχα να μεταβιβαστούν ως σχολικά χωρίς τις απαιτήσεις της παραγράφου αυτής μέχρι την παραπάνω ημερομηνία».). Το μέσα σε ()τελευταίο εδάφιο, που είχε αντικατασταθεί από την με αριθ.34840/2589/7-16 Ιουν.2005 (ΦΕΚ Β΄822),αποφ.Υπ. Μεταφ. και Επικοινωνιών, καταργήθηκε από την παρ.3 άρθρ.1 της με αριθ.62144/4549/7-13 Δεκ.2005 (ΦΕΚ Β΄1743), όμοιας απόφασης. 4. Στην περίπτωση των σχολικών λεωφορείων μεταφοράς νηπίων ή μαθητών που απαιτείται η χρησιμοποίηση συστημάτων συγκράτησης παιδιών επιβατών (σύμφωνα με τον κανονισμό 44 της Οικονομικής Επιτροπής του ΟΗΕ) τότε οι ζώνες ασφαλείαςσυστήματα συγκράτησης των οχημάτων αυτών πρέπει να είναι κατάλληλες για την στερέωση των συστημάτων συγκράτησης παιδιών επιβατών και η δυνατότητα αυτή θα αναφέρεται στα σχετικά δικαιολογητικά .  (Μετά τη σελ. 350,522(δ) Σελ. 350,523 Τεύχος -Σελ.  Σχολικά Λεωφορεία 21.Ζ.ζ.7 Άρθρο 2 Η πιστοποίηση των αναφερομένων στην παράγραφο 2 και 3 μόνο όσον αφορά την πρώτη ταξινόμηση των λεωφορείων στην χώρα, του άρθρου 1 γίνεται κατά την επιθεώρηση του λεωφορείου για την ταξινόμησή του. Στις λοιπές περιπτώσεις ο έλεγχος διενεργείται από ΚΤΕΟ σύμφωνα με το εδάφιο β της παραγράφου 5 του άρθρου 2 του ν. 1350/83 όπως ισχύει. Μετά τον επιτυχή έλεγχο εκδίδεται σχετική βεβαίωση από την αντίστοιχη υπηρεσία στην οποία αναφέρονται αναλυτικά τα δικαιολογητικά που κατατέθηκαν καθώς τα αποτελέσματα του ελέγχου. Ο τύπος και το περιεχόμενο της βεβαίωσης καθορίζεται με εγκύκλιο του Υπουργείου Μεταφορών και Επικοινωνιών. Η βεβαίωση αυτή εκδίδεται εις διπλούν, το ένα αντίτυπο κρατείται από την υπηρεσία έκδοση το άλλο αντίτυπο υποχρεούται να φέρει ο οδηγός στο αυτοκίνητο. Άρθρο 3 1. Από την ισχύ της παρούσας καταργείται κάθε άλλη διάταξη που ρυθμίζει το ίδιο θέμα.  2. Οι διατάξεις της παρούσας δεν απαλλάσσουν από την υποχρεωτική χρήση ειδικών μέσων συγκράτησης και προστασίας, όπως καθισμάτων, ζωνών ασφαλείας κ.λ.π. για τη μεταφορά παιδιών ηλικίας μικρότερης των 12 ετών. 3. Η παρούσα ισχύει από τη δημοσίευσή της στην Εφημερίδα της Κυβερνήσεως. 4. Η απόφαση αυτή να δημοσιευθεί στην Εφημερίδα της Κυβερνήσεως. 